
JAVASLATOK
Az Állampolgári Jogi, Bel- és Igazságügyi Bizottság felkéri a Költségvetési Ellenőrző Bizottságot mint illetékes bizottságot, hogy állásfoglalásra irányuló indítványába foglalja bele az alábbi módosításokat:
[bookmark: restart]1.	megállapítja, hogy a Számvevőszék a 2022. évi pénzügyi évre vonatkozó költségvetés végrehajtásáról szóló jelentése nem tartalmaz semmilyen megjegyzést az európai adatvédelmi biztossal kapcsolatban; ismételten felszólítja a Számvevőszéket, hogy éves ellenőrzése terjedjen ki az európai adatvédelmi biztos éves beszámolójára, és készítsen erről jelentést, tekintettel az átláthatóság fontosságára valamennyi uniós szerv megfelelő működése szempontjából;
2.	megelégedéssel veszi tudomásul az európai adatvédelmi biztos 2022. évi éves jelentését; hangsúlyozza az európai adatvédelmi biztos szerepét az európai intézmények, hivatalok és szervek adatkezelési műveleteinek felügyeletében és az azzal kapcsolatos tanácsadásban; üdvözli „Az adatvédelem jövője: hatékony jogérvényesítés a digitális világban” című, az európai adatvédelmi biztos által szervezett, több mint 2 000 résztvevőt felvonultató konferenciát, amelyen az egyének magánélethez és adatvédelemhez való jogának hatékony védelmét vitatták meg; emlékeztet arra, hogy ez a konferencia hozzájárult az általános adatvédelmi rendelet végrehajtásával kapcsolatos további eljárási szabályok megállapításáról szóló rendeletre irányuló bizottsági javaslathoz;
3.	sajnálatosnak tartja, hogy a létszámterv betöltöttségi aránya alacsonyabb, mint a 2022-es célérték; elismeri a képzett szakemberek hiányát; arra buzdítja az adatvédelmi biztost, hogy vizsgálja meg az üres álláshelyek láthatóságának növelésére irányuló hasznos stratégiákat;
4.	üdvözli az európai adatvédelmi biztosnak a Schrems II. ítéletet követő intézkedéseit, amelyek 2022-ben különösen az uniós intézményeknek a magánszervezetekkel, különösen a nagy IKT-szolgáltatókkal kötött szerződéseire, valamint az uniós intézmények és a nem uniós/ EGT állami szervek vagy nemzetközi szervezetek közötti megállapodásokra összpontosítanak; 
5.	üdvözli az európai intézmények, hivatalok és szervek számára nyújtott képzést, valamint az európai adatvédelmi biztos és az Európai Unió Kiberbiztonsági Ügynöksége (ENISA) által 2022 decemberében aláírt egyetértési megállapodást; kifejezetten üdvözli az európai adatvédelmi biztos részvételét az Europol, az Eurojust és az EPPO összehangolt felügyeletét biztosító összehangolt felügyeleti bizottságban; hangsúlyozza az európai adatvédelmi biztos felügyeleti és végrehajtási munkájának fontosságát annak biztosítása érdekében, hogy a rendőrségi és igazságügyi területen működő uniós intézmények teljes mértékben megfeleljenek az alkalmazandó uniós adatvédelmi vívmányoknak;
6.	üdvözli, hogy az európai adatvédelmi biztos eljárt a polgárok adathozzáférés iránti kérelmével kapcsolatban; megjegyzi, hogy az európai adatvédelmi biztos az ügyben azelőtt hozott határozatot, hogy az összes tényt ellenőrizték és megállapították volna; megjegyzi, hogy az európai adatvédelmi biztos határozatát a panaszos és az Europol egyaránt megtámadta; tudomásul veszi, hogy az európai adatvédelmi biztos felülvizsgálatát jelenleg felfüggesztették, mivel az ügyet egy nemzeti bíróság tárgyalja; hangsúlyozza annak fontosságát, hogy az emberi és pénzügyi erőforrásokat megfelelően hozzáigazítsák az európai adatvédelmi biztos növekvő munkaterheléséhez; elismeri, hogy további technikai szakképzett alkalmazottakra van szükség az európai adatvédelmi biztos feladatai megfelelő nyomon követésének biztosítása érdekében; javasolja az európai adatvédelmi biztosnak, az ügy fényében vizsgálja felül munkafolyamatát, különösen a polgárok által benyújtott panaszok tekintetében, figyelembe véve minden releváns információt, és tájékoztassa a mentesítésért felelős hatóságot az e téren elért eredményekről;
7.	üdvözli, hogy az európai adatvédelmi biztos a Covid19- világjárványra adott válaszként belső munkacsoportot hozott létre az EU és az uniós intézmények nyomon követésére és értékelésére; üdvözli, hogy az európai adatvédelmi biztos részt vett az uniós intézmények mint adatkezelők által tett intézkedések, kezdeményezések és javaslatok értékelésével kapcsolatos tevékenységekben, valamint a Covid19-világjárvány leküzdésére javasolt technológiai megoldások értékelésében és az uniós intézményeknek szóló iránymutatás kiadásában annak érdekében, hogy segítse az uniós intézményeket a világjárvány elleni megfelelő küzdelemben, az adatvédelmi jogszabályoknak való megfelelés biztosítása mellett;
8.	tudomásul veszi az európai ombudsman vizsgálatát a 2022-ben lezárt, az európai adatvédelmi biztos elleni 1995/2022/OAM ügyben, amely a dokumentumokhoz való hozzáférésre vonatkozott; arra a következtetésre jut, hogy az európai adatvédelmi biztos nem követett el hivatali visszásságot, amikor megtagadta a 8–10. sz. dokumentumokhoz való teljes körű nyilvános hozzáférést, és hogy az európai adatvédelmi biztos rendezte a panasz második, a kérelem hatálya alá tartozó dokumentumokkal kapcsolatos szempontját azáltal, hogy további részleges hozzáférést biztosított egy, a kezdeti szakaszban tévesen készített dokumentumhoz; felkéri az európai adatvédelmi biztost, hogy fontolja meg a „beépített átláthatóság” politikájának kialakítását, és proaktív módon, észszerű határidőn belül, felhasználóbarát és hozzáférhető módon tegye közzé az európai adatvédelmi biztos tevékenységeivel kapcsolatos dokumentumokat;


[bookmark: ProcPageAD]INFORMÁCIÓ A VÉLEMÉNYNYILVÁNÍTÁSRA FELKÉRT BIZOTTSÁG ÁLTALI ELFOGADÁSRÓL
	Az elfogadás dátuma
	23.1.2024
	
	
	

	A zárószavazás eredménye
	+:
–:
0:
	52
0
4

	A zárószavazáson jelen lévő tagok
	Magdalena Adamowicz, Abir Al-Sahlani, Katarina Barley, Pietro Bartolo, Theresa Bielowski, Patrick Breyer, Saskia Bricmont, Jorge Buxadé Villalba, Damien Carême, Patricia Chagnon, Lena Düpont, Lucia Ďuriš Nicholsonová, Cornelia Ernst, Laura Ferrara, Nicolaus Fest, Maria Grapini, Sylvie Guillaume, Andrzej Halicki, Evin Incir, Sophia in ‘t Veld, Patryk Jaki, Marina Kaljurand, Assita Kanko, Łukasz Kohut, Moritz Körner, Alice Kuhnke, Jeroen Lenaers, Juan Fernando López Aguilar, Erik Marquardt, Javier Moreno Sánchez, Maite Pagazaurtundúa, Diana Riba i Giner, Isabel Santos, Birgit Sippel, Vincenzo Sofo, Tineke Strik, Jana Toom, Milan Uhrík, Tom Vandendriessche, Elissavet Vozemberg-Vrionidi, Javier Zarzalejos

	A zárószavazáson jelen lévő póttagok
	Cyrus Engerer, José Gusmão, Beata Kempa, Janina Ochojska, Anne-Sophie Pelletier, Bergur Løkke Rasmussen, Róża Thun und Hohenstein, Maria Walsh, Tomáš Zdechovský

	A zárószavazáson jelen lévő póttagok (209. cikk, (7) bekezdés)
	Andrus Ansip, Hildegard Bentele, Maria da Graça Carvalho, Leopoldo López Gil, Marisa Matias, Caroline Nagtegaal







<PathFdR>AD\1295222HU.docx</PathFdR>		PE<NoPE>756.193</NoPE><Version>v03-00</Version>
HU	Egyesülve a sokféleségben	HU
PE<NoPE>756.193</NoPE><Version>v03-00</Version>	7/7	<PathFdR>AD\1295222HU.docx</PathFdR>
HU
<PathFdR>AD\1295222HU.docx</PathFdR>	7/7	PE<NoPE>756.193</NoPE><Version>v03-00</Version>
		HU
[bookmark: FootprintPageAD]MELLÉKLET: AZON SZERVEZETEK VAGY SZEMÉLYEK, AMELYEKTŐL, ILLETVE AKIKTŐL AZ ELŐADÓ ÉSZREVÉTELEKET KAPOTT
<FootprintIntro>Az előadó saját kizárólagos felelősségében nyilatkozik arról, hogy az eljárási szabályzat I. mellékletének 8. cikke értelmében nem kapott észrevételt az e mellékletben említett egyetlen szervezettől vagy személytől sem.</FootprintIntro>



[bookmark: RollCallPageAD]NÉV SZERINTI ZÁRÓSZAVAZÁS A VÉLEMÉNYNYILVÁNÍTÁSRA FELKÉRT BIZOTTSÁGBAN
	52
	+

	ECR
	Jorge Buxadé Villalba, Patryk Jaki, Assita Kanko, Beata Kempa, Vincenzo Sofo

	NI
	Laura Ferrara

	PPE
	Magdalena Adamowicz, Hildegard Bentele, Maria da Graça Carvalho, Lena Düpont, Andrzej Halicki, Jeroen Lenaers, Leopoldo López Gil, Janina Ochojska, Elissavet Vozemberg-Vrionidi, Maria Walsh, Javier Zarzalejos, Tomáš Zdechovský

	Renew
	Abir Al-Sahlani, Andrus Ansip, Lucia Ďuriš Nicholsonová, Sophia in 't Veld, Moritz Körner, Caroline Nagtegaal, Maite Pagazaurtundúa, Bergur Løkke Rasmussen, Róża Thun und Hohenstein, Jana Toom

	S&D
	Katarina Barley, Pietro Bartolo, Theresa Bielowski, Cyrus Engerer, Maria Grapini, Sylvie Guillaume, Evin Incir, Marina Kaljurand, Łukasz Kohut, Juan Fernando López Aguilar, Javier Moreno Sánchez, Isabel Santos, Birgit Sippel

	The Left
	Cornelia Ernst, José Gusmão, Marisa Matias, Anne-Sophie Pelletier

	Verts/ALE
	Patrick Breyer, Saskia Bricmont, Damien Carême, Alice Kuhnke, Erik Marquardt, Diana Riba i Giner, Tineke Strik



	0
	-

	
	



	4
	0

	ID
	Patricia Chagnon, Nicolaus Fest, Tom Vandendriessche

	NI
	Milan Uhrík



Jelmagyarázat:

+:	mellette
-:	ellene
0:	tartózkodás


image1.png




